บรรจบ บุนนาค

พลเอก บรรจบ บุนนาค (เกิด 10 ธันวาคม พ.ศ. 2468) อดีตรัฐมนตรีว่าการกระทรวงกลาโหม (14 มิถุนายน 2535 - 30 กันยายน 2535) ในรัฐบาลนายอานันท์ ปันยารชุน และ อดีตเสนาธิการทหารบก 
== ประวัติ ==
พลเอก บรรจบ บุนนาค เป็นบุตรมหาเสวกโท พระยาศรีธรรมศกราช (ปิ๋ว บุนนาค) และ คุณหญิง เจียน (สกุลเดิม อัตจุตพันธ์) เกิด 10 ธันวาคม  พ.ศ. 2468 พลเอกบรรจบ บุนนาค สมรสกับคุณหญิงอรนุช ธิดาพระยามานิตย์กุลพัทธ์ (มานิตย์ มานิตยกูล) มีบุตรชาย 2 คน ได้แก่ พันตรีเอก บุนนาค และ นายบรรสาน บุนนาค (เสียชีวิตแล้ว)(อดีตเอกอัครราชทูตไทยประจำสหภาพเมียนมาร์ และ เอกอัครราชทูตไทยประจำประเทศญี่ปุ่น หลังจากเกษียณอายุราชการแล้ว เอกอัครราชทูตบรรสารได้ดำรงตำแหน่งรองเลขาธิการนายกรัฐมนตรีฝ่ายการเมืองในรัฐบาล พลเอก ประยุทธ์ จันทร์โอชา)
== การศึกษา ==
สำเร็จการศึกษาจากโรงเรียนอัสสัมชัญ และ โรงเรียนนายร้อยพระจุลจอมเกล้า ปริญญาวิทยาศาสตร์บัณฑิต (ทบ.) โรงเรียนทหารช่างกรมการทหารช่าง โรงเรียนทหารช่างสหรัฐอเมริกา โรงเรียนเสนาธิการทหารบก ชุดที่ 37 โรงเรียนเสนาธิการทหารบกสหรัฐอเมริกา วิทยาลัยการทัพบก ชุดที่ 11 และ วิทยาลัยป้องกันราชอาณาจักร รุ่นที่ 22
พลเอก บรรจบ เป็นนักเรียนเตรียมทหารรุ่นเดียวกับพลเอก เทียนชัย สิริสัมพันธ์ พลเอก หาญ ลีนานนท์ พลเอก อาทิตย์ กำลังเอก
== ตำแหน่งราชการทหาร ==
พลเอก บรรจบ บุนนาค เข้ารับราชการเป็นนายทหารชั้นสัญญาบัตรเหล่าทหารช่าง เมื่อ พ.ศ. 2492, ตำแหน่งผู้บังคับหมวดกองพันทหารช่างที่ 2, อาจารย์โรงเรียนทหารช่าง, รองผู้บังคับกองพันทหารช่างที่ 6, ผู้ช่วยหัวหน้าฝ่ายยุทธการกองพลที่ 1 รักษาพระองค์,นายทหารคนสนิทรองผู้บัญชาการทหารบก, ผู้ช่วยทูตฝ่ายทหารบกประจำสถานเอกอัครราชทูต ณ กรุงมะนิลา ประเทศสาธารณรัฐฟิลิปปินส์, เสนาธิการกองพลทหารราบที่ 9, ปลัดบัญชีทหารบก, รองเสนาธิการทหารบก, เสนาธิการทหารบก และเสนาธิการทหาร
ต่อมา ได้รับพระบรมราชโองการโปรดเกล้า ฯ แต่งตั้งเป็นรัฐมนตรีว่าการกระทรวงกลาโหม เมื่อ 14 มิถุนายน พ.ศ. 2535 (14 มิถุนายน - 30 กันยายน 2535)
== ตำแหน่งราชการพิเศษ ==
พลเอก บรรจบ บุนนาค ได้ตำแหน่งราชการทหารพิเศษ ได้แก่ ราชองครักษ์เวร ,ราชองครักษ์พิเศษ ,เสนาธิการกองกำลังทหารไทยใน สาธารณรัฐเวียดนาม ผลัดที่ 4,เสนาธิการกองอำนวยการรักษาความมั่นคงภายใน ,ประธานคณะเสนาธิการ กองอำนวยการกลางรักษาความปลอดภัยแห่งชาติ,กรรมการสภาทหารผ่านศึก และ กรรมการผู้ทรงคุณวุฒิ สภาการศึกษา วิทยาลัยป้องกันราชอาณาจักร
นอกจากนี้ พลเอก บรรจบ บุนนาค ยังได้ดำรงตำแหน่งพิเศษ อาทิ สมาชิกวุฒิสภา,สมาชิกสภานิติบัญญัติแห่งชาติ และ กรรมการวินิจฉัยร้องทุกข์
== นายทหารพิเศษ ==
พลเอก บรรจบ บุนนาค ได้รับการโปรดเกล้าฯ ให้ดำรงตำแหน่งนายทหารพิเศษ ดังนี้
กรมทหารช่างที่ 1 รักษาพระองค์
กรมทหารราบที่ 1 มหาดเล็กรักษาพระองค์
กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
กรมทหารม้าที่ 1 รักษาพระองค์
กรมทหารราบที่ 11 รักษาพระองค์
กรมนักเรียนนายเรือรักษาพระองค์ โรงเรียนนายเรือ
กรมทหารราบที่ 3 รักษาพระองค์ กองพลนาวิกโยธิน
กรมนักเรียนนายเรืออากาศรักษาพระองค์ โรงเรียนนายเรืออากาศ
กองพันอากาศโยธินที่ 1 รักษาพระองค์
== ยศทหาร ==
พลเอก บรรจบ บุนนาค ได้รับพระราชทานเลื่อนยศเป็นพลเอก เมื่อ พ.ศ. 2526,ได้รับอัตราจอมพล เมื่อ 1 ตุลาคม พ.ศ. 2528 และ ได้รับพระราชทานยศพลเรือเอก และ พลอากาศเอก เมื่อ 20 สิงหาคม 2535
== สถานที่ ==
อาคารพลเอกบรรจบ บุนนาค ค่ายบุรฉัตร
== เครื่องราชอิสริยาภรณ์ ==
พลเอก บรรจบ บุนนาค ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. ไม่ปรากฏ - 80x80px ลีเจียนออฟออเนอร์ ชั้นปินูโน
* พ.ศ. ไม่ปรากฏ - 80px เครื่องอิสริยาภรณ์แห่งชาติเวียดนาม ชั้นเบญจมาภรณ์
* พ.ศ. ไม่ปรากฏ - 80px ลีเจียนออฟเมอริต ชั้นนายทหาร
* พ.ศ. ไม่ปรากฏ - 80px เครื่องอิสริยาภรณ์เหรียญสดุดีการรักษาความมั่นคงแห่งชาติ ชั้นที่ 2
* พ.ศ. ไม่ปรากฏ - 80px เครื่องราชอิสริยาภรณ์ดาร์จาห์ เกปาละวานัน อังกะตัน เตนเตรา ชั้นที่ 5
== อ้างอิง ==
== แหล่งข้อมูลอื่น ==
ชมรมสายสกุลบุนนาค พลเอกบรรจบ บุนนาค
ทหารบกชาวไทย
รัฐมนตรีว่าการกระทรวงกลาโหมไทย
บุคคลจากโรงเรียนอัสสัมชัญ
บุคคลจากโรงเรียนนายร้อยพระจุลจอมเกล้า
สกุลบุนนาค
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ราชองครักษ์พิเศษ
บุคคลจากวิทยาลัยการทัพบก
ราชองครักษ์เวร